Document ID: 31972L0274

Nõukogu direktiiv,
20. juuli 1972,
millega muudetakse 14. juuni 1966. aasta direktiive peediseemne, söödakultuuride seemne, teraviljaseeme ja seemnekartuli turustamise kohta, 30. juuni 1969. aasta direktiivi õli- ja kiudtaimede seemne turustamise kohta ning 29. septembri 1970. aasta direktiive köögiviljaseemne turustamise ja ühise põllumajanduslike taimesortide kataloogi kohta
(72/274/EMÜ)
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut, eriti selle artikleid 43 ja 100,
võttes arvesse komisjoni ettepanekut,
võttes arvesse assamblee arvamust
võttes arvesse majandus- ja sotsiaalkomitee arvamust
ning arvestades, et:
alltoodud põhjustel on otstarbekas muuta peediseemne turustamist, [1] söödakultuuride seemne turustamist, [2] teraviljaseemne turustamist [3] ja seemnekartuli turustamist [4] käsitlevate ning viimati 30. märtsi 1971. aasta direktiiviga [5] muudetud nõukogu 14. juuni 1966. aasta direktiivide, õli- ja kiudtaimede seemne turustamist käsitleva ja 30. märtsi 1971. aasta direktiiviga muudetud nõukogu 30. juuni 1969. aasta direktiivi, [6] köögiviljaseemne turustamist käsitleva ja 30. märtsi 1971. aasta direktiiviga muudetud nõukogu 29. septembri 1970. aasta direktiivi [7] ning ühist põllumajanduslike taimesortide kataloogi käsitleva nõukogu 29. septembri 1970. aasta direktiivi [8] mõningaid sätteid;
mitmed ülalmainitud direktiivid sätestavad, et alates 1. juulist 1972 ei saa liikmesriigid enam üksikult hinnata kolmandates maades toodetud seemne ja noortaimede samaväärsust; kuna kõigil juhtudel pole olnud võimalik lõpetada ühenduses samaväärsuse hindamiseks vajalikke uuringuid, tuleks ülalmainitud tähtaega pikendada, vältimaks väljakujunenud kaubandussuhete kahjustamist;
direktiivid seemne ja noortaimede turustamise kohta tunnustavad ainult liikmesriikidest pärinevaid ja nimetatud direktiivide nõuetele vastavaid tooteid või kolmandatest riikidest pärinevaid ja ühenduses toodetuga samaväärseks tunnistatud tooteid;
on vajalik kehtestada sätted, mis võimaldaks turustada ka selliste ühendusega ühinevate maade tooteid, kes ei jõusta kõnealuseid direktiive kohe pärast ühinemist,
ON VASTU VÕTNUD KÄESOLEVA DIREKTIIVI:
Artikkel 1
Peediseemne turustamist käsitleva 14. juuni 1966. aasta direktiivi artikli 16 lõike 2 teises lauses, söödakultuuride seemne turustamist käsitleva 14. juuni 1966. aasta direktiivi artikli 16 lõike 2 teises lauses, teraviljaseemne turustamist käsitleva 14. juuni 1966. aasta direktiivi artikli 16 lõike 2 teises lauses ning seemnekartuli turustamist käsitleva 14. juuni 1966. aasta direktiivi artikli 15 lõike 2 teises lauses asendatakse kuupäev 1. juuli 1972 kuupäevaga 1. juuli 1973.
Artikkel 2
"3. Lõikeid 1 ja 2 kohaldatakse ka iga uue liikmesriigi suhtes alates riigi liitumiskuupäevast kuni kuupäevani, mil liikmesriik peab jõustama käesoleva direktiivi järgimiseks vajalikud õigusnormid."
Artikkel 3
Liikmesriigid jõustavad käesoleva direktiivi järgimiseks vajalikud õigusnormid järgmiselt:
a) artikli 1 sätted alates 1. juulist 1972;
b) artikli 2 sätted hiljemalt 1. jaanuaril 1973.
Artikkel 4
Käesolev direktiiv on adresseeritud liikmesriikidele.
Brüssel, 20. juuli 1972

Labels: 17
3
6
12
15